હિતેશ રબારી જેવા અનેક માલેતુજાર નબીરાઓને ફસાવીને જ્યોતિ તેમની સાથે બિન્દાસ્ત રંગરેલીયા મનાવતી હોવાનું કહેવાય છે અને જ્યારે જ્યોતિની જાળમાં શિકાર ફસાઇ જાય ત્યાર બાદ તે આવા યુવાનોના ઘરે પહોંચી જતી હતી અને બ્લેક મેઇલ કરીને રૂપિયા પડાવતી હતી. માલેતુજાર યુવાનોને પોતાની જાળમાં ફસાવવા માટે જ્યોતિ અલગ અલગ જીમમાં જતી હતી હતી અને ત્યાં આવતા યુવાનોની સાથે દોસ્તી કેળવીને તે પોતાનો કસબ અજમાવતી હતી. હિતેશ રબારીની પણ આવી જ હાલત થવાને કારણે તેને આત્મહત્યા કરવાનો વખત આવ્યો હતો. જો કે, છ મહિનાની તપાસના અંતે ગણદેવી પોલીસ દ્વારા જ્યોતિને પોલીસ સ્ટેશનમાં હાજર થવા માટે નોટીસ કાઢવામાં આવી હતી. જ્યોતિ પોલીસ સામે હાજર ન થતા તેના વિરૂધ્ધ ગણદેવી પોલીસ સ્ટેશનમાં ફરિયાદ દાખલ કરવામાં આવી છે.